**Неонатален слухов скрининг**

**В родилните отделения на** МБАЛ ”Христо Ботев” АД гр. Враца, МБАЛ - Мездра ЕООД, МБАЛ ”Св. Иван Рилски” ЕООД Козлодуй и МБАЛ - Бяла Слатина ЕООД се извършваслухов скрининг на всички новородени деца след информирано съгласие на родителя.

**Провеждане на масов универсален слухов скрининг при новородени**

**Изследването** осигурява възможност за ранна диагностика и своевременно лечение при деца с увреждания на слуха. То се извършва от лекар специалист (неонатолог, педиатър или УНГ) по определена методика в присъствието на майката или на бащата/настойник или близък роднина, след подписано информирано съгласие. При установени отклонения ще се дават указания за необходимостта от контролно изследване на слуха на новороденото до 7 дни след изписването му от УНГ специалист в УНГ отделение.

Лечебни заведения, които осъществяват тази дейност:

**МБАЛ Христо Ботев гр.Враца *https://www.mbalvratsa.bg***

**Отделението по Акушерство и гинекология със сектор Неонатология към МБАЛ "Христо Ботев" АД гр. Враца е най-голямото звено във Врачански регион за оказване на родилна помощ, за профилактика, укрепване и подобряване на гинекологичното здраве и репродуктивната способност на женското население.**

**Началото на стационарната акушеро- гинекологична помощ във Враца става през 1939г.**

**ОАГ разполага с 25 легла + 9 за сектор Неонатология и самостоятелен операционен блок с две операционни зали- гинекологична и родилна.**

**Телефон:**

**0884 999 541;**

**0879 440 886**

**МБАЛ – Мездра https://mbal-mezdra.com**

**Акушеро-гинекологично отделение (АГО)**

***Началник отделение:***

**д-р Владимир Цеков – специалист по Акушерство и гинекология**

***Лекарски екип:***

**д-р Стелиана Цанова – специалист по Акушерство и гинекология**

**д-р Росица Махинова – специалист по Акушерство и гинекология**

**д-р Радуил Попов – специалист по Акушерство и гинекология**

**д-р Веселин Николаев – специалист по Акушерство и гинекология**

**В изпълнение на „Национална програма за подобряване на майчиното и детско здраве“ родилното отделение на „МБАЛ-Мездра“ ЕООД извършва слухов скрининг на всички новородени деца след информирано съгласие на родител или настойник.Основната цел на програмата е да се осигури устойчивост на провежданите политики в областта на майчиното и детско здраве.**

**„МБАЛ-Мездра“ ЕООД извършва изследване на слуха- универсален слухов скрининг с апарат за отоакустични емисии на всички новоро**

**МБАЛ |МБАЛ Бяла Слатина**

***http://mbal-bsl.com/***

**Национална програма за подобряване на майчиното и детско здраве 2021 – 2030**

**Дейност:**

**Провеждане на масов универсален неонатален слухов скрининг в АГО, с цел ранно откриване и навременна интервенция при увреждане на слуха при новородени.**

**Слуховият скрининг е изследването на слуха на всички новородени деца с апарат за отоакустични емисии.**

**Ред на извършване**

**Слуховият скрининг ( изследване на слуха с апарат за отоакустични емисии ) се извършва:**

1. **На доносени новородени в деня преди или в деня на изписването на детето от родилното отделение.**
2. **На недоносени новородени след достигане на коригирана, постконцептуална възраст в деня преди или в деня на изписването на детето.**
3. **Преди провеждане на изследването, майката (бащата/настойник/близък роднина) следва да бъде информирана за целта на изследването, като подпише „Информирано съгласие за провеждане на слухов скрининг на новородено дете”.**
4. **Изследването се извършва от лекар специалист ( неонатолог, педиатър или УНГ).Изследването може да се извърши и от акушерка или специалист по здравни грижи в присъствието на лекар специалист (неонатолог, педиатър или УНГ).**
5. **Изследването се извършва в присъствието на майката. При невъзможност да се осигури присъствието ѝ по обективни причини, изследването се извършва в присъствието на бащата, настойник или близък роднина.**
6. **Изследването се извършва при леглото на детето или в манипулационна на АГО.**
7. **Резултатът от изследването се отразява в ИЗ на детето, документите за регистриране на процедури по клинични пътеки ( КП 279 Грижи за здраво новородено дете ) и епикризата, отразяваща престоя и лечението на детето в отделението. Посочва се датата на изследването.**
8. **В случай на установени отклонения от нормата, на родителя ( настойника ) се дават указания за необходимостта от извършване на контролно изследване на слуха на новороденото, до 7 дни след изписването му, от УНГ специалист в УНГ отделение/клиника. Указанията се отразяват в епикризата, издадена от ЛЗ. Родителите се уведомяват за необходимостта от своевременен избор на ОПЛ.**

**МБАЛ “Св.Иван Рилски“ Козлодуй ЕООД https://mbal-kozloduy**

**Какво представлява глухотата?**

**Глухотата е загуба на слуха, дължаща се на увреда на различните части на слуховия анализатор. При наличие на намаление на слуха, настъпило преди развитие на говора, се наблюдава невъзможност за развитие на речта и изоставане в нервнопсихичното развитие, поради нарушената възможност за комуникация и невъзприемане на слухова информация чрез слуховия анализатор. При частично намаление на слуха се наблюдават определени говорни дефекти, засягащи главно високочестотната област на речта. В различна степен се наблюдава социална изолация и изоставане при възприемането на училищния материал.**

**Рискови групи, при които може да се установят увреди на слуха:**

* **деца, родени от родители с увреден слух;**
* **деца, родени от майки прекарали пренатални заболявания;**
* **деца, с перинатални и постнатални заболявания;**
* **травми на черепа;**
* **неизвестни причини.**

**Универсален неонатален слухов скрининг се провежда по „Национална програма за подобряване на майчиното и детското здравеопазване 2021-2030 година“.**

**Финансира се от Министерството на здравеопазването.**

**Програмата е започнала от 2014 година.**

**По статистически данни на всеки 1000 новородени се раждат 1-4 глухи деца, а при част от новородените с лека степен на намаление на слуха в течение на детството се развиват признаци на тежко чуващи деца. С провеждането на неонаталния слухов скрининг се дава възможност за навременна диагностика на увреждане на слуха, което е условие за навременно и успешно лечение.**

**Неонаталния слухов скрининг има за цел да обхване всички новородени деца в страната. Провежда се в родилните и неонатологичните отделения, като се използва неинвазивна и достоверна скринингова апаратура. При установяване на отклонение или съмнение за намален слух, детето се насочва за допълнителна диагностика и уточняване на слуховия анализатор в УНГ клиника/отделение и за предприемане на необходимото лечение.**

**По този начин за децата с увреден слух може да бъде постигнато нормално развитие, включително на речта и пълна социална адаптация и реализация.**

**Изследването е безплатно, бързо, лесно, безболезнено, отнема само няколко минути, най- често докато детето спи, като малък гумен накрайник се поставя на ухото на детето и апаратът показва дали детето има нормален слух. Не се налага даването на анестезия или друга медикаментозна подготовка на новороденото.**

[**Екипът на АГО Козлодуй осъществяващ ранен неонатален скрининг.**](https://mbal-kozloduy.info/otdelenia/%D0%B0%D0%BA%D1%83%D1%88%D0%B5%D1%80%D0%BE-%D0%B3%D0%B8%D0%BD%D0%B5%D0%BA%D0%BE%D0%BB%D0%BE%D0%B3%D0%B8%D1%87%D0%BD%D0%BE-%D0%BE%D1%82%D0%B4%D0%B5%D0%BB%D0%B5%D0%BD%D0%B8%D0%B5/)

**За повече информация:**

**Началник АГО д-р Иван Димитров Башлиев, телефон: 0888 912 423**

**д-р Малина Павлова Атанасова – педиатър, телефон: 0878 690 752**

**старша акушерка Силвия Стефчева Оприцова, телефон: 0886 734 711**

[Здравно-консултативен център за майчино и детско здраве](https://www.rzi-vt.bg/kartinki/drugi/ZKC.docx)

В МБАЛ“Христо Ботев“ АД гр.Враца съществува здравно-консултативен център за майчино и детско здраве. В него се осъществяват здравно-информационни, обучителни, консултативни и медико-социални дейности, психологическа консултация, координиращи и насочващи услуги за млади хора, двойки, бременни, родилки и деца до 18г. Извършват се диагностично – лечебни дейности при бременни и деца с патология, с цел подобряване на интегрираното, съвременно обслужване на тези групи. Здравните услуги се предоставят от квалифицирани медицински специалисти – лекари специалисти по акушерство и гинекология и по неонатология,социален работник, психолог.

Дейността на центъра е насочена към изпълнение на следните задачи:

информационни, логистични и координационни дейности за деца с увреждания и с хронични заболявания, родилки и бременни с патология на бременността в хода на тяхното болнично лечение и/ или амбулаторно проследяване и лечение;
предоставяне на специализирани консултации от медицински и немедицински специалисти, включително психологическа подкрепа и превенция на изоставяне на деца, на родилки и бременни с патология на бременността, деца с увреждания, деца с хронични заболявания, недоносени деца, на място в Здравно-консултативния център или в дома по искане на лекар от същото или от друго лечебно заведение;
провеждане на масов универсален неонатален слухов скрининг на новородените с цел ранно откриване и навременна интервенция при увреждане на слуха при новородени.

Услугите се предоставят на място в Здравно-консултативния център и/или в дома на пациента, като е достатъчно да се обадите на посочените телефони, за да може да предвидим съответния специалист, както деня и часа на срещата. Те са напълно безплатни за всички потребители, независимо от техния здравноосигурителен статус и не е необходимо медицинско направление.

Здравно-консултативният център за майчино и детско здраве работи всеки делничен ден от 8.00ч. до 16.00 ч.

Всяка сряда –домашни посещения от 14.00ч. до 16.00ч.

Центърът е позициониран в МБАЛ“Христо Ботев“ АД гр.Враца,

Административна част , ет.2 , Заседателна зала.

**За контакти:**

Николай Асенов - психолог

Даниела Борисова - социален работник

Ваня Найденова – координатор, тел.:0899440392;

Йоанна Методиева - Филипова - координатор, тел.:0878913036;